hotchpotch/miracl-hf-unified huggingface dataset:
Ljubov Kabo
Ljubov Rafailovna Kabo (, 4. elokuuta 1917 Moskova – 29. marraskuuta 2007 Moskova) oli venäläinen kirjailija.
Ljubov Kabo valmistui Moskovan pedagogisesta instituutista ja työskenteli opettajana Bessarabiassa. Hänen teoksensa kuvaavat etupäässä koulun ja opettajien elämää. Niistä tunnetuin on ”Moskovan koulussa” ("V trudnom pohode", 1956), jonka aiheena ovat Stalinin aikana syntyneet koulupedagogiikan vääristymät. Vuonna 1997 ilmestyi romaani "Rovesniki Oktjabrja" (”Lokakuun ikätoverit”), joka kuvaa neuvostonuorisoa vuosina 1929–1941.
Aleksandra Rahmanova
Aleksandra Rahmanova (myös "Alja", oikea nimi "Galina Nikolajevna Djurjagina", , Аля, Гали́на Никола́евна Дюрягина; 27. kesäkuuta 1898 Kasli – 11. helmikuuta 1991 Thurgaun kantonin Ettenhausen) oli venäläinen kirjailija.
Aleksandra Rahmanova syntyi lääkärin perheeseen. Hän opiskeli Irkutskissa ja meni vuonna 1921 naimisiin entisen itävaltalaisen sotavangin kanssa. Vuonna 1925 pariskunta karkotettiin Neuvostoliitosta. Vuonna 1945 he pakenivat neuvostojoukkoja Sveitsiin.
Rahmanovan 1930-luvulla julkaisemat päiväkirjamuotoiset teokset kertovat elämästä vallankumouksen jälkeisellä Venäjällä. Hänen aviomiehensä käänsi kirjat venäjästä saksaksi. Ne olivat aikanaan hyvin suosittuja useissa eri maissa. Myöhemmin Rahmanova kirjoitti venäläisten kirjailijoiden ja historiallisten henkilöiden elämäkertoja.
Aleksandr Neverov
Aleksandr Sergejevitš Neverov (oikea sukunimi "Skobelev", , Ско́белев; 24. joulukuuta 1886 Samaran läänin Stavropolin kihlakunnan Novikovkan kylä – 24. joulukuuta 1923 Moskova) oli venäläinen kirjailija.
Aleksandr Neverov syntyi talonpoikaisperheeseen. Hän työskenteli maalaiskoulun opettajana ja ensimmäisen maailmansodan aikana välskärinä Samarassa. Vuonna 1917 Neverov liittyi sosialistivallankumouksellisiin, mutta siirtyi myöhemmin bolševikkien puolelle. Volgan alueen nälänhädän aikana hän pakeni Taškentiin. Vuonna 1922 Neverov muutti Moskovaan, jossa hän liittyi "Kuznitsa"-kirjailijaryhmään.
Neverovin ensimmäinen kertomus ilmestyi vuonna 1906. Hänen realististen kertomuksiensa ja näytelmiensä aiheena on maaseudun elämä. Kirjailijan pääteos on pienoisromaani "Taškent – leveän leivän kaupunki" ("Taškent – gorod hlebnyi", 1923), joka kuvaa 1920-luvun alun nälänhätää 12-vuotiaan pojan näkökulmasta.
Petri Hakala (päätoimittaja)
Petri Timo Markus Hakala (s. 11. helmikuuta 1962 Helsinki) on suomalainen toimittaja. Hakala on toiminut vuodesta 2018 saakka Hämeen Sanomien ja Forssan Lehden päätoimittajana.
Aiemmin Hakala toimi Iltalehden päätoimittajana vuosina 1995–2010 ja uudelleen joulukuusta 2013 joulukuuhun 2017. Syyskuusta 2010 lähtien joulukuuhun 2013 hän toimi Satakunnan Kansan päätoimittajana ja kustantajana.
Hakalalla on toimittajantutkinto Tampereen yliopistosta vuodelta 1985. Urallaan hän on työskennellyt toimittajana Forssan Lehdessä ja Uudessa Suomessa, minkä jälkeen hän on ollut Iltalehden toimittaja ja uutis- ja toimituspäällikkö.
Cadbury
Cadbury on alkujaan brittiläinen makeisten valmistaja. Se on alallaan liikevaihdoltaan maailman toiseksi suurin Marsin jälkeen.
Yhtiön perustaja John Cadbury oli kveekari, joka avasi ruokakaupan Birminghamin keskustassa vuonna 1824. Kaupassa myytiin uusia muotituotteita kaakaota ja suklaata. Yksi innoittaja kaakaokauppaan oli ajatus, että se korvaisi paheellisen alkoholin. Vuonna 1879 Cadburyt rakennuttivat tehtaan Bournvilleen, Birminghamin keskustan ulkopuolelle. Tehtaan yhteyteen tuli myös työväen asuntoja.
Vuonna 1969 Cadbury yhdistyi virvoitusjuomayhtiö Schweppesin kanssa. Vuonna 2008 yhtiöt erosivat jälleen. Vuoden 2010 alussa yhtiö myytiin Kraft Foodsille.
Roald Dahlin lastenkirja "Jali ja suklaatehdas" perustuu löyhästi Cadburyn perheen tarinaan.
Avicii
Avicii, oikealta nimeltään Tim Bergling, (8. syyskuuta 1989 Tukholma, Ruotsi − 20. huhtikuuta 2018 Masqat, Oman) oli ruotsalainen musiikkituottaja ja DJ. Hän nousi suuren yleisön tietoisuuteen vuonna 2011 julkaistulla kappaleellaan ”Levels”, joka nousi kymmenen parhaan kappaleen joukkoon useiden maiden listoilla.
Aviciin kappaleista ovat menestyneet laajasti myös ”Wake Me Up!”, ”Hey Brother”, ”Waiting for Love”, ”The Nights”, ”The Days”, ”Addicted to you”, ”I Could Be the One”, ”You Make Me” sekä ”Silhouettes”. ”Hey Brother” nousi viikolla 3 vuonna 2014 Espanjan listaykköseksi. Helmikuussa 2014 ”Wake Me Up!”-kappaleesta tuli kaikkien aikojen soitetuin kappale musiikin suoratoistopalvelu Spotifyssa yli 200 miljoonalla soittokerralla.
DJ Magazine -lehti listasi Aviciin Top 100 DJs -listallaan kuudenneksi parhaaksi vuonna 2011 ja kolmanneksi parhaaksi vuosina 2012 ja 2013. Vuonna 2014 Avicii putosi takaisin kuudenneksi.
Aviciin äiti on ruotsalainen näyttelijä Anki Lidén. Viimeisinä elinvuosinaan Avicii kärsi mielenterveys- ja alkoholiongelmista. Hän teki itsemurhan 28-vuotiaana huhtikuussa 2018.
Avicii on ottanut vaikutteita mm. Daft Punkilta, Swedish House Mafialta ja Eric Prydziltä. Hänen debyyttialbumillaan "True" musiikkityylit kuitenkin sekoittuivat. Siinä Bergling halusi sulauttaa elektronisen musiikin tyylilajin souliin, bluesiin, funkiin, ja kansanmusiikkiin. Levyn ensimmäinen single "Wake Me Up!" on kansanmusiikin risteytys. Muutamat muusikot, kuten Kygo, Martin Garrix, Skrillex, Cheat Codes ja Diplo ovat maininneet hänet inspiraation lähteeksi.
Avicii teki aktiivisimpina aikoinaan yli 300 keikkaa vuodessa. Vaikka Avicii julkaisikin aktiivisesti musiikkia kuolemaansa saakka, hän ei koskaan kokenut keikkaelämää mielekkääksi. Hän kärsi paniikkikohtauksista ja kertoi inhoavansa esiintymistä ja suuria tapahtumia. Kiireen ja parrasvalojen täyteinen elämä oli introvertiksi itseään luonnehtivalle Aviciille usein todella ahdistavaa, ja artisti lääkitsi kuormittunutta mieltään usein juomisella. Aviciin alkoholinkäyttö johtikin lopulta haimatulehdukseen, jonka yhteydessä häneltä poistettiin sappirakko ja umpilisäke.
Maaliskuussa 2016 Avicii ilmoitti Facebookissa lopettavansa esiintymisen Stories-kiertueensa jälkeen. Musiikin tekemistä hän ei ilmoittanut lopettavansa. Hän kertoi lopettamisen suurimmaksi syyksi terveytensä.
Avicii löydettiin kuolleena Masqatista, Omanista perjantaina 20. huhtikuuta 2018. Hän oli kuollessaan 28-vuotias. Aluksi kuolinsyytä ei haluttu julkistaa, mutta myöhemmin 26. huhtikuuta 2018 Berglingin perheen avautuessa poikansa kuolemasta selvisi, että kyseessä oli itsemurha. Perhe julkaisi avoimen kirjeen, jossa todettiin: ”Hän todella taisteli tarkoitusta, elämää ja onnellisuutta koskevien ajatusten kanssa. Hän ei jaksanut enää pidemmälle. Hän halusi löytää rauhan.” Aviciin viimeinen puhelu perheelleen oli huolestuttanut heitä. Siitä syystä Aviciin veli matkusti Masqatiin, mutta hän saapui vain muutaman tunnin liian myöhään. Avicii viilsi itseään pullonsirulla, mikä aiheutti voimakkaan verenvuodon, jonka seurauksena hän menehtyi.
Lophocorona
Lophocorona on pieni perhossuku. Se on koko Lophocoronina-osalahkon ainoa suku.
Ryhmään kuuluu kuusi pientä yöaktiivista perhoslajia, joiden kaikkien levinneisyys rajoittuu Australian etelärannikolle likimain Perthistä Sydneyyn. Siivet ovat pitkänomaiset ja niiden väri on joko ruskea tai ruskean ja valkoisen kirjava. Siipiväli vaihtelee 10–13 mm. "Lophocorona"-suvun lajit ovat imukärsällisiä perhosia, joilla ei kuitenkaan ole muutamien muiden alkeellisten perhosryhmien tapaan imukärsän sisäistä lihaksistoa. Ryhmän perhosilla on myös hyvin kehittyneet leuat, mutta niihinkin liittyvä lihaksisto puuttuu kokonaan. Eri lajien koiraiden genitaalit ovat keskenään hyvin samankaltaisia ja naaraan munanasetin on lävistävä, mikä viittaa naaraan laskevan munansa kasvien sisään. Ryhmälle ominaisia piirteitä liittyy myös perhosen sisäelinten rakenteisiin.
Kaikkien ryhmään kuuluvien perhosten muna-, toukka- ja kotelovaiheet ovat täysin tuntemattomia, samoin kuin aikuisten perhosten elintavat.
Meg Mundy
Margaret ”Meg” Mundy (4. tammikuuta 1915 – 12. tammikuuta 2016) oli näyttelijä. Hän syntyi Lontoossa, Englannissa, mutta muutti Yhdysvaltoihin vuonna 1921. Hän esiintyi vuonna 1948 "La Putain respectuese" -näytelmässä ja sai sen pääroolin esittämisestä Cort Theatressa vuonna 1948 Theatre World Awardin. Vuonna 1982 Mundy oli ehdolla Daytime Emmy -palkinnon saajaksi sivuosan (Mona Aldrich Croft) esittäjänä draamasarjassa "The Doctors".
Mundyn äiti oli australialainen oopperalaulaja Clytie Hine, ja hänen isänsä oli englantilainen sellisti ja Metropolitan-oopperan orkesterimanageri John Mundy. Hänellä oli veli John Hine Mundy, josta tuli Columbian yliopiston historian professori.
Youssef Safri
Youssef Safri (, s. 3. tammikuuta 1977 Casablanca, Marokko) on marokkolainen jalkapalloilija. Keskikentällä pelaava Safri edustaa Qatarin pääsarjassa Qatar SC:tä.
Patricia Morison
Eileen Patricia Augusta Fraser Morison (19. maaliskuuta 1915 New York, New York – 20. toukokuuta 2018 Los Angeles, Kalifornia) oli yhdysvaltalainen näyttelijä ja laulaja, äänialaltaan mezzosopraano. Hän saavutti suurimman suosionsa "Kiss Me, Kate" -musikaalin (1948) pääroolissa sen alkuperäisessä tuotannossa. Hän on esiintynyt lisäksi muun muassa Anna Leonowensin roolissa musikaalissa "Kuningas ja minä". Elokuviin, joissa Morison on nähty, lukeutuvat "Bernadetten laulu" (1943), "Calling Dr. Death" (1943) ja "Pettävän varjon laulu" (1947). Hän teki lukuisia sekä musikaaleihin liittyviä että muita televisioesiintymisiä.
Morison ei koskaan ollut naimisissa. Hänen maalaamiaan taideteoksia on ollut toistuvasti näyttelyissä Los Angelesissa ja sen seudulla.
Louise Latimer
Louise Latimer (6. maaliskuuta 1916 Brooklyn, New York – 14. toukokuuta 2012 Newport, Rhode Island) oli yhdysvaltalainen näyttelijä, joka esiintyi 1930-luvulla useissa elokuvissa. Eräs niistä on "California Straight Ahead!" (1937), jossa hän esiintyi John Waynen vastanäyttelijänä.
Beverly Polcyn
Beverly Polcyn (s. 13. syyskuuta 1927 Los Angeles, Kalifornia) on yhdysvaltalainen näyttelijä. Hän esiintyi elokuvassa "Not Another Teen Movie", josta hän sai vuonna 2002 Mia Kirshnerin kanssa MTV Movie Awards -ehdokkuuden parhaasta suudelmasta. Lisäksi Polcyn on esiintynyt esimerkiksi "Date Moviessa" ja vuonna 2006 yhdessä "Tuho-osasto"-jaksossa.
Ong Teng Cheong
Ong Teon Cheong (kiina: 王鼎昌; pinyin: Wáng Dǐngchāng; Pe̍h-ōe-jī: Ông Tíng-chhiong; 22. tammikuuta 1936 - 8. helmikuuta 2002) oli Singaporen ensimmäinen suorilla vaaleilla valittu presidentti. Hän toimi maan viidentenä presidenttinä kuuden vuoden ajan (1. syyskuuta 1993 – 31. elokuuta 1999).
Ong syntyi toisena viidestä lapsesta keskiluokkaiseen singaporenkiinalaiseen perheeseen vuonna 1936. Hänen englanniksi koulutetun isän mielestä kiinan kieli oli tärkeä bisnesmaailmassa pärjäämisen kannalta, joten hän lähetti kaikki viisi lapsensa kiinankielisille kouluille. Ong valmistui keskiasteen koulusta vuonna 1955 ja vuosi myöhemmin lähti ulkomaille hänen isänsä ystävänsä avulla. Hän opiskeli arkkitehtuuria Adelaiden yliopistolla yhdessä lapsuudenystävänsä ja tuleva vaimonsa Ling Siew Mayn kanssa. Ong ja Ling olivat tavanneet pikkujouluissa heidän suorittaessaan vielä toisen asteen koulutuksensa. Valmistuttuaan yliopistosta Ong työskenteli arkkitehtina Adelaidessa ja meni naimisiin Lingin kanssa vuonna 1963.
Vuonna 1965 Ong sai stipendin Liverpoolin yliopistoon, jossa hän väitteli kaupunkisuunnittelusta ja valmistui maisteriksi vuonna 1967. Samana vuonna hän alkoi työskennellä Singaporen Kansalliskehityksen ministeriössä kaupungin suunnittelijana. Neljän vuoden kuluttua hän erosi työstään ja perusti oman rakennusyrityksen Ong & Ong Architectsin yhdessä vaimonsa kanssa.
Ong aloitti 21 vuotta kestäneen poliittisen uransa toimimalla yhteisöpolitiikassa Singaporen Seletar -alueella. Hänet esiteltiin sitten pääministeri Lee Kuan Yewlle. Ong on toiminut eduskunnan jäsenenä, hallitusministerinä ja varapääministerinä kunnes hän erosi tehtävästään tullakseen Singaporen ensimmäiseksi vaaleilla valituksi presidentiksi.
Ongin vaimo, Ling Siew May, kuoli syöpään elokuussa 1999 taudin uusiuduttua. Ong itse kuoli 66-vuotiaana imusolmukesyöpään kotonaan noin kello 20:14 SST 8. helmikuuta 2002. Hänet oli passitettu sairaalasta kotiin muutaman päivän aiemmin.
Singaporen viidestä kuolleesta presidentistä Ong Teng Cheong ja Devan Nair ovat ainoat, joille ei myönnetty valtiollisia hautajaisia.
Pohjoismainen musiikkipalkinto
Pohjoismainen musiikkipalkinto on vuoden parhaalle pohjoismaiselle albumille myönnettävä palkinto.
Palkinto jaettiin ensimmäisen kerran vuonna 2011, jolloin palkittiin vuoden 2010 paras albumi.
Aapeli (palkinto)
Aapeli on edellisvuoden parhaalle pelille myönnettävä palkinto. Palkinto myönnettiin ensimmäisen kerran vuonna , jolloin parhaana pelinä palkittiin vuonna 2007 julkaistu The Orange Box, joka sai tupla-Aapelin.
Palkinnot myöntää pelialan yhdistys Figma.
Palkitut alustakohtaisesti:
Seksti
Seksti (, ) on diatonisen asteikon mistä tahansa sävelestä lukien ensimmäisen ja kuudennen sävelen välinen intervalli. Suuri seksti vastaa yhdeksää, pieni seksti kahdeksaa puolisävelaskelta.
Oktaavi (täsmennyssivu)
Oktaavi (Latinan kielen sanasta "octo" "kahdeksas") voi tarkoittaa seuraavia asioita:Muita kantasanaan "octo" perustuvia termejä ovat mm.
Jukka Savolainen
Jukka Savolainen (s. 1976 Kuopio) on toiminut Designmuseon johtajana vuodesta 2012.
Savolainen on valmistunut 2001 filosofian maisteriksi Skotlannissa St. Andrewsin yliopistossa. Hänen pääaineensa oli taidehistoria. Sen jälkeen hän työskenteli New Yorkissa Material Connexionin tieto- ja informaatiojohtajana 2001–2002. Designmuseon näyttelyintendentti hän oli 2002–2011. Hänellä on tekeillä väitöskirja lontoolaiseen Kingstonin yliopistoon, ja sen aihe on Suomen ja Englannin kansalliset designidentiteetit toisen maailmansodan jälkeen.
Tallgren
Tallgren on muun muassa seuraavien henkilöiden sukunimi:
Putto
Putto (ital. "pieni poika") on kuvataiteessa siivekäs tai siivetön, pulska alaston poikalapsi. Muita nimityksiä ovat "amoriini" ja "erootti". Putto symboloi joko jumalallista tai maallista rakkautta. Putot ovat tyypillisiä renessanssin, manierismin, barokin ja rokokoon taiteelle.
Puttojen esikuvana olivat antiikin Kreikan ja Rooman taiteessa esiintyneet rakkauden henkilöitymät, Eros-hahmot. Italian 1400-luvun taiteessa Neitsyt Mariaa ja kristuslasta esittävissä maalauksissa putot kuvasivat kerubeja. Kun antiikin mytologian aiheet tulivat renessanssin myötä suosituiksi, saivat putot myös Cupidon roolin.
Frick Collection
The Frick Collection on taidemuseo Manhattanilla New Yorkissa. Pittsburghilainen miljonääri Henry Clay Frick keräsi korvaamattoman arvokkaan taidekokoelman, joka on näytteillä hänen kodissaan, 1600-luvun tyyliin rakennetussa palatsissa. Kokoelmassa on muun muassa Limogesin emalia, patsaita ja kuuluisien taidemaalareiden teoksia.
Museum of the City of New York
Museum of the City of New York on taidegalleria ja museo New Yorkissa. Museon kokoelmiin kuuluu maalauksia, piirustuksia, grafiikkaa, valokuvia, pukuja, koriste-esineitä ja huonekaluja ja monia asiakirjoja. Museorakennus on tehty tiilestä ja kalkkikivestä. Rakennus valmistui vuonna 1930. Museon pääsymaksu on aikuiselta 10 dollaria.
Tim Thornton
Timothy Martin "Tim" Thornton (s. 14. huhtikuuta 1957) on brittiläinen anglikaanisen kirkon pappi, joka toimi Sherbornen piispana vuosina 2001–2008 ja josta tämän jälkeen tuli Truron piispa.
Thornton opiskeli Devonport High School for Boysissa, Southamptonin yliopistossa ja King's College Londonissa. Hän sai pappisvihkimyksensä vuonna 1980. Hänellä on vaimo Siân ja kaksi lasta.
Christopher Mayfield
Christopher John Mayfield (s. 18. joulukuuta 1935) on brittiläinen anglikaanisen kirkon piispa. Hän opiskeli Sedbergh Schoolissa ja Gonville and Caius Collegessa, Cambridgen yliopistolla. Hänet vihittiin papiksi vuonna 1964.
Mayfield toimi Bedfordin arkkidiakonina vuosina 1979–1985. Hän oli Wolverhamptonin piispana vuosina 1985–1993 ja sen jälkeen Manchesterin piispana vuoteen 2002. Myöhemmin hän on toiminut piispan kunnia-avustajana Worcesterin hiippakunnassa.
Jean Galland
Jean Galland (28. toukokuuta 1887 Laval, Mayenne – 18. heinäkuuta 1967 Évian-les-Bains, Haute-Savoie) oli ranskalainen näyttelijä. Hän esiintyi elokuvissa 1930–1960-luvuilla.
Madison Avenue
Madison Avenue on pohjois-etelä-suuntainen katu Manhattanilla New Yorkissa. Katu on saanut nimensä Madison Squaresta, joka taas on nimetty neljännen Yhdysvaltain presidentin James Madisonin mukaan. Madison Avenue on kuuluisa ostoskatu, ja se tuli 1920-luvulta alkaen tunnetuksi monista mainostoimistoistaan. Fiktiivisen TV-sarjan "Mad Men" tapahtumat sijoittuvat 1950–1960-lukujen Madison Avenuelle. Kadun nimeä käytetään yhä metonyyminä koko New Yorkin mainostoimistoalasta, vaikka todellisuudessa melko harva toimisto sijaitsee enää sen varrella.
Mainostoimisto Young & Rubicam toimi Madison Avenuen numerossa 285 yhteensä 87 vuotta, vuodesta 1926 vuoteen 2013. Talossa toimii yhä sen sisaryritys Wunderman. Monen mainostoimistoketjun holdingyhtiö Omnicom Group toimii yhä Madison Avenuella, ja samassa talossa niin ikään sen omistama DDB Worldwide. Lähellä samalla kadulla on TBWA, sekin osa Omnicomia. Omnicomin suurimman toimistoketjun BBDO:n päätoimisto toimi Madison Avenuella 64 vuotta, vuodesta 1923 vuoteen 1987. Vuonna 2013 muita Madison Avenuen mainostoimistoja Wundermanin ja DDB:n ohella olivat Strawberry Frog, MODCo Creative, MacDonald Media, Brite Media ja Havas Worldwide Health.
Rivers Cuomo
Rivers Cuomo (lausutaan / kwoʊmoʊ /, s. 13. kesäkuuta 1970) on yhdysvaltalainen muusikko ja laulaja-lauluntekijä, joka tunnetaan parhaiten laulajana, kitaristina ja pääasiallisena lauluntekijänä alternative rock -yhtyeestä Weezer. Hän perusti Weezerin vuonna 1992. Weezerin kanssa hän on julkaissut yhdeksän studioalbumia ja soolo-albumeja neljä kappaletta.
Jean Toulout
Jean Toulout (28. syyskuuta 1887 Pariisi – 23. lokakuuta 1962 Pariisi) oli ranskalainen näyttelijä. Hän esiintyi yli sadassa elokuvassa 1910–1950-luvuilla.
Anne Vernon
Anne Vernon ("Edith Antoinette Alexandrine Vignaud"; s. 7. tammikuuta 1924 Saint-Denis, Seine-Saint-Denis) on ranskalainen näyttelijä. Hän esiintyi 40 elokuvassa vuosina 1948–1970. Mukana oli kolme Cannesin elokuvajuhlien pääkilpailuun osallistunutta elokuvaa.
Samsung Galaxy Note
Samsung Galaxy Note on vuoden 2011 IFA-messuilla esitelty kosketusnäytöllinen älypuhelin. Puhelimen suuren näyttöpinta-alan vuoksi sitä on kuvailtu älypuhelimen ja taulutietokoneen risteytykseksi. Galaxy Note hyödyntää Samsungin S Pen -tekniikkaa.
Hintahaitarin yläpäähän sijoittuva Galaxy Note on menestynyt hyvin. Puhelinta myytiin kahdessa kuukaudessa miljoona kappaletta. Puhelimessa käytettyjä ominaisuuksia aiotaan hyödyntää myös kokoluokaltaan kaksi kertaa suuremmassa Galaxy Note 10.1 -taulutietokoneessa.
Jean Chevrier
Jean Chevrier (25. huhtikuuta 1915 Pariisi – 13. joulukuuta 1975 Pariisi) oli ranskalainen näyttelijä. Hän esiintyi 50:ssä elokuvassa vuosina 1936–1972. Niiden joukossa ovat "Je l'ai été trois fois" (1952), "Les dents longues" (1952), "Horizons sans fin" (1953) ja "Napoleon" (1955). Chevrier oli naimisissa näyttelijä Marie Bellin kanssa.
Kiinan kommunistisen puolueen pääsihteeri
Kiinan kommunistisen puolueen pääsihteeri (yksinkertaistetut merkit: 中国共产党中央委员会总书记; perinteiset merkit: 中國共產黨中央委員會總書記; pinyin: "Zhōngguó Gòngchǎndǎng Zhōngyāng Wěiyuánhuì Zǒngshūjì") on korkein arvo Kiinan kommunistisen puolueessa. Pääsihteeri on politbyroon ja sen seitsenjäsenisen pysyvän komitean jäsen sekä sihteeristön päällikkö.
1980-luvulta alkaen on tullut tavaksi, että puolueen pääsihteeri pitää hallussaan myös puolueen keskussotilaskomission puheenjohtajuutta ja presidentin virkanimeä.
Luettelo Kiinan kommunistisen puoleen pääsihteereistä ja puhemiehistä
Torrefiointi
Torrefiointi ("paahtaminen, ransk. torréfaction") on biomassan, kuten puun (hakkeen, sahan- tai kutterinpurun, ym.), joskus myös ruohon tai turpeen paahtamista hapettomissa olosuhteissa 220–300 ºC:ssa eli mietoa pyrolyysiä. Prosessointilämpötilan puolesta torrefiointi luokitellaan kuivauksen (haihdutus) ja hiillytyksen väliin. Puun torrefioinnissa eli paahtamisessa puubiomassasta tuotetaan biohiiltä.
Torrefioinnissa massasta saadaan poistettua vesi ja osa ligniinistä sekä haihtuvia ainesosia ja uuteaineita (mm. sokeri). Torrefioitu massa on veden poistumisen myötä alkuperäistä kevyempää, poltettaessa vähemmän savuavaa ja sillä on alkuperäistä pienemmät hiukkaspäästöt. Torrefiointi parantaa massan lämpöarvoa [MJ/kg] noin 10–22 %, murskattavuutta sekä yleistä laatua. Lisäksi lisääntynyt veden hylkivyys (hydrofobisuus) parantaa syntyneen tuotteen säilyvyyttä. Torrefioitu massa on pääsääntöisesti alkuperäistä tummempaa.
Torrefioidun pelletin irtotiheys on noin 850 kg/irto-m³ ja tehollinen lämpöarvo noin 6,5 MWh/tonni. Tavallisen pelletin vastaavat arvot ovat noin 650 kg/irto-m³ ja noin 5,0 MWh/tonni.
Torrefiointiin on jo tällä hetkellä olemassa useita eli teknologioita ("TOP- ja Pechiney-prosessit, Torbed, TORSPYD sekä TIES-mikroaallot").
Shenandoahin armeija (Konfederaatio)
Shenandoahin armeija ( oli Konfederaation armeija Yhdysvaltain sisällissodassa. Armeija oli toiminnassa vain muutaman kuukauden ajan vuonna 1861, jolloin sen komentajana toimi Joseph E. Johnston. Se perustettiin alun perin suojamaan Virginiassa sijainnutta Shenandoahin laaksoa. Shenandoahin armeija osallistui vain yhteen suureen taisteluun, Bull Runin taisteluun, minkä jälkeen se sulautettiin Potomacin armeijaan.
Teurastaja (elokuva)
Teurastaja () on vuonna 2007 suoraan DVD:lle julkaistu kanadalainen kauhuelokuva, jonka ohjasi ja käsikirjoitti Uwe Boll. Pääosassa esiintyvät Michael Paré ja Will Sanderson.
Max Seed on massamurhaaja, joka on määrätty sähkötuoliin teloitettavaksi. Seediä yritetään teloittaa kolmesti ilman tulosta. Hän on lähes tajuton, mutta hengittää edelleen. Vankilanjohtaja ja lääkäri päättävät kuitenkin, että Seed julistetaan kuolleeksi ja haudataan elävältä. Myöhemmin Seed kaivaa itsensä ulos haudastaan ja lähtee tappamaan ja kiduttamaan ihmisiä kaikilla brutaaleilla keinoilla.
Suppilo
Suppilo (puhekielessä myös tratti) on toisesta päästään avarasuinen, toisesta päästä putkimaiseksi kapeneva pohjaton astia, jota käytetään esimerkiksi valutettaessa nestettä suppeasuiseen tilaan.
Keskiäänikaiutin
Keskiäänikaiutin on kaiutin, jonka tehtävä on tuottaa keskiääniä kaiutinkokoonpanossa. Elementti voi olla rakenteeltaan bassokaiutinta pienempi, mutta diskanttikaiutinta suurempi. Kaikissa kaiuttimissa ei välttämättä ole lainkaan keskiäänielementtiä, kuten 2-tie kaiuttimissa, joissa keskiäänien toisto on jaettu osittain bassoelementille ja osittain diskanttielementille. Elementin halkaisija voi olla esim. 3,5 tuumaa. Pienissä kannettavissa radioissa voi olla pienehkö kaiutin elementti, joka soittaa kaikkia taajuuksia, jolloin bassoalueella ei voi saavuttaa suurta dynamiikkaa eivätkä korkeat taajuudet välttämättä soi niin laadukkaasti kuin diskantin kautta, mutta rakenteen äänenlaatua lisäävänä tekijänä voi mainita sen, että vaihevirhe jää pieneksi, koska kaikki taajuudet tulevat samasta elementistä.
Korokoi
Korokoi ("Elatobia fuliginosella") on aitokoihin lukeutuva pieni perhoslaji.
Yksivärisen harmaanruskea perhonen, jonka siipiväli on 12–22 mm. Siivet ovat pitkänomaiset, noin neljä kertaa leveyttään pitemmät, ja niissä siipisuomut ovat kärjestään tummanruskeat, tyvestä vaaleammat. Takasiivet ovat kiiltävät ja violetinharmaat. Pään ja huulirihmojen karvamaiset suomut ovat tummanruskeita, mutta kärjestään vaaleita.
Perhosen levinneisyys Euroopassa keskittyy Pohjoismaihin, etelämpänä sitä tavataan vain paikoin. Sitä tavataan paikoittain Norjasta ja Ruotsista sekä laajemmalti Suomen länsiosista. Idässä levinneisyys jatkuu Pohjois-Aasian poikki Pohjois-Amerikkaan. Esiintymiä on myös Pohjois-Afrikassa. Lentoaika on kesäkuun lopulta elokuun alkuun.
Korokoi elää vanhoissa kuivissa metsissä. Se vaatii elinpaikaltaan pystyynkuolleita mäntyjä, joiden kaarna on osittain irronnut. Perhonen elää puunrungoilla ja lentää lämpiminä öinä niiden tuntumassa piilotellen muutoin kaarnanraoissa. Se myös tulee valolle.
Toukka elää keväällä "Strongylogaster lineata" -sahapistiäisen mäntyyn kaivertamissa käytävissä syöden niistä löytyviä hyönteisten jäänteitä sekä muuta orgaanista jätettä. Toukkien tiedetään syövän myös oman lajinsa yksilöitä.
Suomen kansallisessa uhanalaisarvioinnissa vuodelta 2010 korokoi on luokiteltu vaarantuneeksi (VU). Vaarantuneeksi se on luokiteltu myös Ruotsissa. Norjassa se on silmälläpidettävä (NT).
Toukka elää männyllä syöden orgaanista jätettä.
Viessmann Refrigeration Systems Oy
Viessmann Refrigeration Systems Oy on suomalainen kylmäkalusteiden valmistaja, joka kuuluu Viessmann Group konserniin. Viessmann Refrigeration Systems Oy:llä on yli 60 vuoden kokemus kaupan kylmästä (yritys toimi vuoteen 2017 asti nimellä Norpe Oy). Yhtiö kehittää ja valmistaa innovatiivisia kaupan kylmäjärjestelmiä ja -kalusteita sekä omakoneellisiin että keskuskoneellisiin asennuksiin. Tehtaalla työskentelee yli 300 kylmäalan ammattilaista.
Ogura Yuki
Ogura Yuki (; 1. maaliskuuta 1895 – 23. heinäkuuta 2000) oli japanilainen "nihonga"-taidemaalari. Hänen tyttönimensä oli Mizoguchi Yuki. Hän tuli tunnetuksi naisten kuvista ("bijinga"). Hän valmistui Naran naisten normaalikoulusta ja pääsi opettajan töihin, mutta alkoi taiteesta kiinnostuneena opiskella Yasuda Yukihikon johdolla vuonna 1920.
Ogura valittiin Japanin taideakatemian jäseneksi vuonna 1976, ja myöhemmin hänestä tuli sen kunniapuheenjohtaja. Hänet otettiin Kulttuuriritarikuntaan vuonna 1980. Hänellä oli studio Kamakurassa, jossa hän kuoli 105 vuoden iässä.
Vicky Piria
Vittoria "Vicky" Piria (s. 11. marraskuuta 1993 Milano) on italialainen moottoriurheilija. Hänen isänsä on italialainen ja äitinsä brittiläinen.
Piria aloitti Karting-uransa vuonna 2003 ja kilpaili enimmäkseen italiassa suuren osan karting-urastaan. Vuonna 2009 Piria kilpaili Italian Formula Renault -sarjassa kaksi kilpailua saavuttaen kahdeksan pistettä. Samana vuonna hän kilpaili Formula 2000 Light -sarjassa kahdeksan kilpailua sijoittuen sarjan 11:ksi. Hän kilpaili vielä Formula 2000 Light Winter Trophy -sarjassa sijoittuen sarjan yhdeksänneksi. Vuonna 2010 Piria ajoi Formula Abarth -sarjassa saavuttamatta pisteitä. Vuonna 2011 hän jatkoi sarjassa sijoittuen Italian Formula Abarth -sarjassa loppupisteissä 15:ksi saavuttaen yhdeksän pistettä ja Euroopan Formula Abarth -sarjassa 18:ksi keräten kahdeksan pistettä.
Vuonna 2012 Piria kilpaili GP3-sarjassa italialaisessa Trident Racing -tallissa. Hänestä tuli näin ollen GP3-sarjan historian ensimmäinen naiskuljettaja. Hän ei saavuttanut pisteitä. Parhaaksi sijoitukseksi jäi 12:s sija.
Lappalaisten mytologian katkelmia
Lappalaisten mytologian katkelmia () on Lars Levi Laestadiuksen tutkielma vuosilta 1840–45. Teoksen on julkaissut suomeksi Suomalaisen Kirjallisuuden Seura vuonna 2000 ja uudistettuna laitoksena 2011. Toimittajat ovat Juha Pentikäinen ja Risto Pulkkinen.
Luettelo pikkuplaneetoista: 180001–181000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
180001:stä ja päättyen 181000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 181001–182000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
181001:stä ja päättyen 182000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 182001–183000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
182001:stä ja päättyen 183000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 183001–184000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
183001:stä ja päättyen 184000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 184001–185000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
184001:stä ja päättyen 185000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 185001–186000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
185001:stä ja päättyen 186000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 186001–187000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
186001:stä ja päättyen 187000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 187001–188000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
187001:stä ja päättyen 188000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 188001–189000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
188001:stä ja päättyen 189000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 189001–190000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
189001:stä ja päättyen 190000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 190001–191000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
190001:stä ja päättyen 191000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 191001–192000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
191001:stä ja päättyen 192000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 192001–193000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
192001:stä ja päättyen 193000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 193001–194000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
193001:stä ja päättyen 194000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 194001–195000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
194001:stä ja päättyen 195000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 195001–196000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
195001:stä ja päättyen 196000:een.
Kokonaisen luettelon löytää katsomalla Luettelo pikkuplaneetoista.
Viherkallion koulu
Viherkallion koulu sijaitsee Espoon Viherlaaksossa. Koulu on alakoulu ja siellä opiskelee oppilaita luokilla 1–6 sekä esikoululuokilla. Lisäksi koulussa on pienryhmäluokkia.
Koulu on perustettu vuonna 1914 ja on siten Espoon kolmanneksi vanhin koulu. Ennen vuoden 1977 peruskoulu-uudistusta se oli Viherlaakson kansakoulu. Nykyinen koulurakennus valmistui vuonna 1958 ja siihen tehty laaja peruskorjaus vuonna 2006.
Viherkallion koulu
Luettelo pikkuplaneetoista: 196001–197000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
196001:stä ja päättyen 197000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 197001–198000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
197001:stä ja päättyen 198000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 198001–199000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
198001:stä ja päättyen 199000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 199001–200000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
199001:stä ja päättyen 200000:een.
Kokonaisen luettelon löytää katsomalla Luettelo pikkuplaneetoista.
Hynnilänsaari
Hynnilänsaari on saari Tahkorannassa, Joroisissa, Etelä-Savossa. Lähin taajama-asutus sijaitsee muutaman kilometrin päässä Kuvansissa.
Saarella sijaitsee useita vuokralla olevia kesämökkejä, mutta talvella vakituisia asukkaita on vain muutama.
Hynnilänsaaressa sijaitseva Hynnilänsaaren tila on perustettu jo 1700-luvulla, tosin nykyinen asuinrakennus ei ole niin vanha.
Uzès
Uzès on ranskalainen kaupunki, joka sijaitsee Gardin departementissa, Languedoc-Roussillonissa. Kaupunki sijaitsee kolmikulmiossa, jonka muodostavat Alès (32 km) luoteeseen, Avignon (40 km) itään ja Nîmes (22 km) etelään. Vuonna 2009 sen asukasluku oli 8 339.
Uzès perustettiin alun perin nimellä "Ucetia". Se oli yksi gallialaisen Rooman oppidumeista, eli hallintokaupungeista. Kaupungin lähellä sijaitsevat runsanvetiset Euren lähteet, joista roomalaiset johtivat vettä aina Nîmesin kaupunkiin saakka. Tämän vesijohdon näyttävin ja kuuluisin rakennusmuistomerkki on Pont du Gard, jonka rakentamisesta Uzèsin kaupungin historia alkaa.
Kaupungin kulta-aika oli keskiajan loppupuolella, jolloin sen keskusta rakennettiin. Uzèsin herttualla oli 1400-luvulla oma herttuakunta ja 1600-luvulta alkaen korkea asema Ranskan hovissa. 1400-luvulla Uzèsiin perustettiin piispanistuin, joka pysyi siellä aina Ranskan vallankumoukseen asti. Eri uskonsuunnat olivat siellä vahvasti läsnä. Nykyisin siellä sijaitsevat entinen katedraali "St-Théodorit d’Uzès", katolinen kirkko "Saint Étienne", reformoitu kirkko ja moskeija. Kaupungin restaurointi aloitettiin vuonna 1965.
Schriesheim (Baden-Württemberg), Saksa ja Paczków (Puola).
Armando De Vincentiis
Armando De Vincentis (s. 11. lokakuuta 1943) on entinen italialainen yleisurheilija. Hänen päälajinsa oli kiekonheitto.
De Vincentis sijoittui kiekonheitossa seitsemänneksi Rooman EM-kilpailuissa 1974 tuloksella 59,68 m. Montréalin 1976 olympialaisissa hän oli karsinnan neljänneksi paras tuloksella 62,26 m mutta sai loppukilpailussa vain tuloksen 55,86 m ja sijoittui 15:nneksi.
De Vincentis voitti kiekonheiton Italian mestaruuden vuosina 1975, 1976, 1978, 1980 ja 1981. Italian ennätystä hän paransi vuonna 1975 tulokseen 63,90 m. Roomassa 27. toukokuuta 1976 hän paransi ennätyksen tulokseen 64,48 m mutta menetti sen vielä samassa kilpailussa Silvano Simeonille.
Tapahtui kerran Kiinassa
Tapahtui kerran Kiinassa (eng. "Once Upon a Time in China") on vuonna 1991 julkaistu hongkongilainen taisteluelokuva. Elokuvan pääosia esittävät mm. Jet Li, Hung Yan-yan, Yuen Biao, Jacky Cheung, Rosamund Kwan, Kent Cheng, Yuen Kam-fai, Yen Shi-kwan, Jonathan Isgar, Steve Tartalia, Mark King, Lau Shun, Yau Kin-kwok ja Bruce Fontaine. Elokuvan on ohjannut Tsui Hark. Elokuva voitti neljä palkintoa yhdensillätoista Hongkongin Film Award tilaisuudessa mm parhaan ohjaajan, parhaasta editoinnista, parhaasta toimintakoreografiasta ja parhaasta elokuvamusiikista. Elokuva sai myöhemmin jatko-osan "Tapahtui kerran Kiinassa 2".
Isokylä (Kemijärvi)
Isokylä on kylä Kemijärvellä noin 10 kilometrin päässä kaupungin keskustasta. Ennen vuoden 1973 kuntaliitosta alue kuului Kemijärven maalaiskuntaan.
Kylässä sijaitsee koulu. Se perustettiin niin sanottuna lahjakouluna metsäkauppojen seurauksena ja aloitti toimintansa lokakuun 1. päivänä 1900.
Kylässä on myös vanha rautatieasemarakennus.
Hetesara
Hetesara ("Carex acutiformis") on monivuotinen kasvilaji sarojen suvussa.
Hetesara kasvaa 40–120 senttimetriä korkeaksi. Se muodostaa kasvustoja pitkistä juurakoistaan. Varsi on tanakka ja karhea, mutta alaosasta usein sileä. Alta harmaanvihreät lehdet ovat 0,5–1 cm leveät. Hetesaran kukintona on 2–4 emitähkää ja 2–4 hedetähkää. Pullakot ovat harmaanvihreät, 4–5,5 mm pitkät. Niiden suuodassa on pieni, matala lovi. Laji muistuttaa ulkonäöltään viiltosaraa ("Carex acuta").
Hietikkosara
Hietikkosara ("Carex arenaria") on monivuotinen kasvilaji sarojen suvussa.
Hietikkosaralla on pitkä ja vankka suikertaen kasvava juurakko. Sen versot nousevat riveinä juurakon nivelistä. Varsi ja lehdet ovat 10–30 senttimetriä pitkiä. Lehdet ovat tummanvihreitä ja 1,5–3,5 millimetriä leveitä. Hietikkosaran kukintona on kartiomainen 3–8 cm pitkä tähkistö, jossa on 5–15 kappaletta tähkiä. Pullakot ovat vaaleanruskeita, 4–5,5 mm pitkiä ja niiden suuodan kärjessä on kaksi kärkiloven erottamaa hammasta.
Hietikkosaralla voi esiintyä pullakoissa Suomessa harvinaista hietikkosarannoki ("Anthracoidea arenaria") -nokisientä.
Pohjoismaissa hietikkosara kasvaa merenrantahietikoilla ja nummilla. Suomessa se on hyvin harvinainen etelärannikon laji.
Meriahvenet
Meriahvenet (Serranidae) on ahvenkaloihin (Perciformes) kuuluva runsaslajinen kalaheimo. Heimon lajeja tavataan trooppisista ja lauhkeista meristä ja eräitä myös makeista vesistä. Monet heimoon kuuluvista lajeista ovat tärkeitä ruokakaloja ja eräitä pidetään myös merivesiakvaarioissa.
Varhaisimmat meriahventen heimoon kuuluvin lajien fossiilit on ajoitettu eoseenikaudelle. Nykyään heimoon kuuluu lähteestä riippuen 62–64 sukua ja 449–535 lajia. Meriahventen jako alaheimoihin vaihtelee. Tyypillisimmin niitä katsotaan olevan viisi, koruahvenet (Anthiinae), meriahvenet (Epinephelinae), saippuakalat (Grammistinae), pomat (Lioprpomatinae) ja saha-ahvenet (Serraninae). Toisinaan pomat ja saippuakalat luetaan kuuluvaksi alaheimoon Epinephelinae omina tribuksinaan.
Meriahventen heimoon kuuluu FishBasen mukaan seuraavat seitsemän alaheimoa.
Ruumiinrakenteeltaan meriahvenet ovat vankkaruumiisia, oliivinmuotoisia ja suurisuisia kaloja. Lajien koko vaihtelee huomattavasti. Pienimmistä lajeista "Plectranthias longimanus" kasvaa 3 cm, pastellimeriahven ("Serranus cabrilla") 3,5 cm ja "Jeboehlkia gladifer" 5 cm pitkiksi, kun taas esimerkiksi itajara ("Epinephilus itajara") voi saavuttaa 2 metrin ja "Promicros lanceolatus" 3,6 metrin pituuden. Kylkiviiva on jatkuva ja täydellinen. Selkäeviä on yleensä yksi ja sen etuosa on piikikäs. Suussa on useita rivejä teräviä hampaita. Väriltään meriahvenet ovat vaihtelevia ja niiden ruumiissa on usein raitoja tai pilkkuja, eräät lajit myös kykenevät vaihtamaan väritystään. Saippuakalojen iho sisältää myrkyllistä grammistiinia. Useat lajit ovat hermafrodiitteja ja osa vaihtaa sukupuoltaan naaraasta koiraaksi kasvaessaan.
Meriahvenlajeja tavataan Atlantin, Intian valtameren ja Tyynenmeren alueilta lämpimistä ja lauhkeista vesistä. Ne elävät yleensä yksittäin tai pienissä ryhmissä tyypillisimmin lähellä koralliriuttoja tai pohjaa 200–400 metrin syvyydessä ja toisinaan myös vesiheiniä kasvavilla alueilla. Meriahvenet syövät eläinplanktonia, pienempiä kaloja, äyriäisiä ja pääjalkaisia.
Nikolai Tihonov
Nikolai Semjonovitš Tihonov (; 4. joulukuuta 1896 Pietari – 8. helmikuuta 1979 Moskova) oli neuvostoliittolainen runoilija ja kirjallisuusvaikuttaja.
Nikolai Tihonov syntyi parturin perheeseen. Hän kävi Pietarin kauppakoulun, osallistui ensimmäiseen maailmansotaan ja palveli puna-armeijassa. Vuonna 1922 hän liittyi Serapion-veljien kirjailijaryhmään.
Tihonovin varhaiset teokset ovat romanttista vallankumousrunoutta sekä Keski-Aasiaan ja Kaukasiaan sijoittuvaa eksoottista lyriikkaa. Myöhemmin hän keskittyi ajankohtaisiin propagandistisiin ja kansainvälisiin aiheisiin. Leningradin puolustuksesta kertova runoelma "Kirov s nami" (”Kirov on kanssamme”, 1941) sai Stalin-palkinnon vuonna 1942. Myöhemmin Tihonov sai Stalin-palkinnon runosikermistä "Gruzinskaja vesna" (”Georgian kevät”, 1948) ja "Dva potoka" (”Kaksi virtaa”, 1951). Vuonna 1970 hänelle myönnettiin Leninin palkinto novellikokoelmasta "Šest kolonn" (”Kuusi pylvästä”, 1968).
Runoilija työskenteli Neuvostoliiton kirjailijaliiton hallituksen jäsenenä vuodesta 1934 ja sen sihteerinä vuodesta 1944. Vuonna 1946 hän joutui jättämään liiton puheenjohtajuuden Aleksandr Fadejeville. 1940-luvulta lähtien Tihonov toimi Neuvostoliiton korkeimman neuvoston edustajana, Maailman rauhanneuvoston jäsenenä ja Neuvostoliiton rauhanpuolustajien puheenjohtajana. Vuonna 1966 hänelle myönnettiin Sosialistisen työn sankarin arvonimi. Tihonov on palkittu Leninin rauhanpalkinnolla (1957), kolmella Leninin kunniamerkillä sekä Lokakuun vallankumouksen kunniamerkillä.
Severi Heikkilä
Severi Heikkilä on sipoolainen lapsinäyttelijä, joka näytteli Risto Räppääjää elokuvassa Risto Räppääjä ja polkupyörävaras.
Dmitri Merežkovski
Dmitri Sergejevitš Merežkovski (, 14. elokuuta 1865 Pietari – 9. joulukuuta 1941 Pariisi) oli venäläinen kirjailija. Hänen merkittävin teoksensa on trilogia "Kristus ja Antikristus" (1896–1905).
Dmitri Merežkovski syntyi aateliseen virkamiesperheeseen. Hän valmistui Pietarin yliopiston historiallis-kielitieteellisestä osastosta ja meni vuonna 1889 naimisiin runoilija Zinaida Hippiuksen kanssa.
Aluksi Merežkovski kirjoitti runoja. 1890-luvulla hän oli symbolismin tunnetuimpia edustajia Venäjällä. Myöhemmin hän tuli tunnetuksi laajoista uskonnollis-filosofisista romaaneistaan, jotka olivat suosittuja myös käännöksinä. Historiallisten romaanien sarjan ”Kristus ja Antikristus” ("Hristos i Antihrist") muodostavat kirjat ”Jumalien kuolema: Julianus Luopio” ("Smert bogov: Julian Otstupnik", 1896), ”Ylösnousseet jumalat: Leonardo da Vinci” ("Voskresšije bogi: Leonardo da Vintši, 1901") ja ”Antikristus: Pietari ja Aleksei” ("Antihrist: Pjotr i Aleksei", 1905). Sen pääajatus on historian taitekohdissa ilmenevä Kristuksen ja Antikristuksen ikuinen taistelu.
1900-luvun alussa Merežkovski ja Hippius perustivat uskonnollis-filosofisen seuran, jonka tarkoituksena oli levittää ”uutta uskonnollista tietoisuutta”. Vuoden 1905 vallankumoustapahtumien aiheuttama pettymys pakotti kirjailijan etsimään uusia aatteita lännestä. Lokakuun vallankumoukseen pariskunta suhtautui jyrkän kielteisesti. Vuonna 1919 Merežkovski ja Hippius pakenivat Varsovaan ja myöhemmin Pariisiin, jossa he perustivat ”Vihreä lamppu” -nimisen kirjallisuusfilosofisen yhdistyksen.. Lännessä Merežkovski jatkoi kirjallista työtään ja osallistui bolševismin vastaiseen toimintaan kannattaen jopa Hitleriä. Neuvostoliitossa hänen teoksiaan ilmestyi ensimmäisen kerran vuonna 1986.
Merežkovski julkaisi myös näytelmiä ja kirjallisuuskriittisiä esseitä. Hänen muihin teoksiinsa kuuluvat muun muassa "Tolstoi i Dostojevski" (1901), "Smert Pavla I" (1905), "Aleksandr I" (1911) ja "Tšetyrnadsatoje dekabrja".
Deadstar Assembly
Deadstar Assembly on floridalainen industrial metal -yhtye. Deadstar Assembly perustettiin vuonna 2001.
Deadstar Assembly perustettiin Dearbornin ja entisen teknotuottaja Luis Duranin yhteistyönä. He pestasivat kosketinsoittajaksi Mubon. (Ex-Basic Humans) Myöhemmin yhtyeeseen liitettiin the Dro (Ex-DeeSaad) ja Cygnus. (Ex-The C60's)
Yhtye julkaisi nimikkoalbuminsa vuonna 2003. Kyseinen teos sisälsi 13 kappaletta, joista etenkin Real Life-laina Send me an Angel herätti laajaa huomiota eteläfloridalaisilla radiokanavilla ja erinäisillä goottiklubeilla. Real Lifen Đavid Sterry otti yhteyttä bändiin ja henkilökohtaisesti mainosti "DSA":n versiota vanhasta hitistiään. Albumi myi reilut 15 000 kappaletta tähän päivään saakka.
Samana vuonna yhtye julkaisi ensimmäisen DVD:nsä, joka sisälsi keikkoja eri kiertueilta ja bonusmateriaalia heidän kahden vuoden olemassaolonsa ajoilta. Kiertäessään Wednesday 13:n kanssa yhtye alkoi kirjoittaa uutta materiaalia. Yllättäen 2 vuotta albumin julkaisemisen jälkeen iski pienimuotoinen mediasirkus yhtyeen ympärille, joka hidasti kakkoslevyn tekoa. Vuonna 2005 bändi hyppäsikin uudestaan kiertämään ja sai sponsorointia muun muassa B.C. Richiltä ja Kustom Amplificationilta vieraillessaan NAMM 2005:ssä.
DSA alko työstämään Unsavedia vuonna 2005 Jeremy Tsaskan tuottamana. Albumin sisältö oli debyyttiä henkilökohtaisempaa ja se julkaistiinkin 28. huhtikuuta 2006 Pure Recordsin alaisena maailmanlaajuisesti. Sama tapahtui Yhdysvalloissa kuukausia myöhemmin 11. Heinäkuuta. Albumin aikainen julkaisu maailmalla johtui saksalaisen Dockyardin kautta.
Mubo jätti yhtyeen juuri ennen jenkkijulkaisua, mikä jätti bändin vailla kosketinsoittajaa seuraavalle kiertueelle. Hänet korvattiin pikaisesti sKuzilla ja yhtye kuvasi videon sinkulleen "Killing Myself Again" uuden kosketinsoittajan voimin.
Vuonna 2008 yhtye julkaisi jatko-osan kolmivuotiselle DVD:lleen. DVD sisälsi tuttuun tapaan keikkailua, videolokeja ja backstagesekoilua.
DVD sai osakseen huomiota näyttäen yhtyeen vaikuttavan lavashown, sisältäen kaasunaamareita, laservaloja ja pyrotekniikkaa.
Vuonna 2009 yhtye ilmoitti Cygnuksen jättäneen yhtyeen. Hänet korvattiin Kriz D.K:lla. Albumi sisälsi muun muassa uudelleennauhoitetun version yhtyeen balladista Breathe for Me.
Joulukuussa 2008 yhtyeen kosketinsoittaja sKuzin ilmoitettiin jättäneen yhtyeen.
Syksyllä 2009 Mubo soitti yhden keikan tuuratakseen sKuzia St. Petersburgissa, Floridassa kolmen vuoden jälkeen. Joulukuussa yhtye ilmoittikin Mubon palanneen yhtyeeseen.
Albumi julkaistiin 13. huhtikuuta 2010 Pohjois-Amerikassa. Eritoten Hot Topic myi albumia tuottoisasti.
Olkina
Olkina () on historiallinen kaupunginosa ja rautatieseisake Pietarin Primorjen piirissä Venäjällä. Se sijaitsee Suomenlahden rannalla Lahden länsipuolella ja Revonnenän itäpuolella. Olkina kuuluu Lahti–Olkinan kunnallishallintoalueeseen.
1700-luvun lopulla seudulla sijaitsi Vääränperän (ven. "Verpeleva") kartano, joka kuului Katariina II:n suosikille Grigori Orloville. 1900-luvun lopussa syntyi huvilataajama, joka sai nimensä alueen omistajan kreivi Stenbok-Fermorin vaimon Olgan mukaan. Olkina liitettiin kaupunkiin vuonna 1963. Vuonna 1980 sinne rakennettiin motelli ja leirintäalue. Lähistöllä on Pietarin pohjoisosan jätevedenpuhdistamo.
Péter Rusorán
Péter Rusorán (11. huhtikuuta 1940 Budapest – 14. helmikuuta 2012) oli unkarilainen vesipalloilija ja olympiavoittaja.
Rusorán kuului Unkarin olympiakultaa Tokiossa 1964 ja -pronssia Roomassa 1960 voittaneisiin joukkueisiin. Roomassa hän pelasi kahdessa ottelussa tehden yhteensä viisi maalia, ja Tokiossa hän teki yhteensä kahdeksan maalia kuudessa ottelussa.
Rusorán kuoli 71-vuotiaana 14. helmikuuta 2012.
Kristus ja Antikristus
Kristus ja Antikristus on Dmitri Merežkovskin romaanitrilogia vuosilta 1896–1905. Mystis-symbolistinen sarja kuvaa kristinuskon ja pakanuuden taistelua sekä vanhavenäläisen hengen ja länsimaiden välistä ristiriitaa.
Collan (suku)
Collan-nimisiä sukuja on Suomessa kaksi, länsisuomalainen ja itäsuomalainen, joista jälkimmäinen on huomattavasti tunnetumpi. Sen eräs haara on aateloitu vuonna 1874 nimellä von Collan. Suvun kantaisänä on pidetty vuonna 1692 kuollutta Pieksämäen kirkkoherraa Claudius Clavidis Collanusta, jonka isä oli Magnus von der Pahlenin aatelistilojen lampuotivouti Klaus Sigfridinpoika Visulahden Rantakylästä. 1900-luvulla osa sukuun kuuluvista on suomentanut nimensä Linkolaksi.
Keisarillisen perheen kunniahenkikirurgi Alexander Collan aateloitiin vuonna 1874 nimellä "von Collan" ja suku introdusoitiin Suomen ritarihuoneeseen seuraavana vuonna numerolla 246. Aatelissuku sammui mieslinjaltaan vuonna 1982. Suvun ranskankielinen tunnuslause kuuluu "Fais ce que dois, advienne que pourra" ("Tee mitä sinun täytyy, mitä sitten tapahtuukaan").
Latvian kansanäänestys 2012
Latvian kansanäänestys 2012 on kansanäänestys, joka järjestettiin 18. helmikuuta 2012. Kansanäänestyksessä äänestettiin siitä, tulisiko Latvian perustuslakiin kirjata lisäys venäjänkielen virallisesta asemasta yhdessä latviankielen rinnalle
Presidentti Andris Bērziņš ja hallitus ovat venäjän kielen virallistamista vastaan.
Venäläismielinen Harmoniakeskus-puolue nousi syyskuun 2011 vaaleissa parlamentin suurimmaksi puolueeksi, mutta jäi silti kokoomushallituksen ulkopuolelle. Latvian venäläismielinen Kansalliskieli-liike aloitti marraskuussa 2011 nimienkeruun, jonka tarkoituksena oli saada maan parlamentti, Saeima, hyväksymään venäjä viralliseksi kieleksi tai korkein oikeus päättämään, että asiasta järjestettäisiin kansanäänestys. Adressin allekirjoitti runsaat 187 000 latvialaista. Perustuslakia muutetaan, jos muutosta kannattaa vähintään puolet kaikista äänioikeutetuista.
Alustavien tulosten mukaan latvialaiset torjuivat odotetusti venäjän kielen virallistamisen. Noin neljäsosa äänestäneistä kannatti perustuslain muuttamista.
Maasin koulu
Maasin koulu (, ) on peruskoulu Norjan Koutokeinossa.
Ei alkua ei loppua
Ei alkua ei loppua: Saamelaisten puheenvuoro on vuonna 1999 julkaistu kirja, jonka ovat kustantaneet Like ja Suomen rauhanpuolustajat. Kirja koostuu keskusteluista, joita kirjan toimittaneet Elina Helander ja Kaarina Kailo ovat käyneet kulttuurihenkilöiden kanssa. Julkaisijoiden mukaan ”teoksen tarkoituksena on herättää keskustelua saamelaisten asemasta Suomessa ja ravistella alkuperäiskansan todellisuuden jäsentämistavan kautta eurooppakeskeistä tieteellistä ajattelua”.
Nieidagorži
Nieidagorži () on 8 metriä korkea koski Alattio-Koutokeinojoen vesistössä ("Alta-Kautokeinovassdraget"). Koski sijaitsee Koutokeinon kunnassa noin 18 kilometriä etelään Maasin kylästä.